जिला परिषद के लिए 165 नामांकन सही, 39 हुए रद्द
{10 जनवरी को झज्जर बहादुरगढ़ खंडों में होगा चुनाव
भास्करन्यूज | झज्जर
राज्यनिर्वाचन आयोग ने पंचायत के पांचवे आम चुनाव कार्यक्रम के मद्देनजर बुधवार को झज्जर जिला मुख्यालय पर सभी खंडों के 19 वार्डों के लिए जिला परिषद के लिए भरे गए नामांकन पत्रों की छंटनी प्रक्रिया हुई। इस दौरान लुहारी के मुकेश का नामांकन इस लिए रद्द कर दिया गया क्योंकि उन्होंने पीछे चुनाव के दौरान अपना चुनावी खर्च का ब्यौरा जमा नहीं कराया था। लिहाजा अब वह जिला परिषद की चुनावी दौड़ से बाहर हो गया है। इसके बारे में उनको सूचित किया गया। वहीं दूसरी ओर जिला निर्वाचन अधिकारी (पं.)एवं डीसी अनिता यादव तथा सहायक निर्वाचन अधिकारी एवं एडीसी नरेश नरवाल की देखरेख में जिला परिषद के नामांकन पत्रों की छंटनी प्रक्रिया हुई। छंटनी उपरांत अब जिला परिषद के लिए कुल 165 नामांकन सही पाए गए, जबकि 39 नामांकन छंटनी उपरांत रद्द कर दिए गए।बता दें कि निर्वाचन आयोग की ओर से चुनाव खर्च पर विशेष ध्यान दिया जाता है। पिछली बार चुनावी खर्च का ब्यौरा देने वाले 400 प्रत्याशियों को चुनाव लड़ने से अयोग्य घोषित किया गया है। इसमें मुकेश भी शामिल है।
hin_Deva hin_Deva awa_Deva hin_Deva